Dukh paikena thakiya world number three Alexander Zverev toh ATP Indian Wells Masters pora bahar olai jaise, aro Novak Djokovic laga third round match toh ekta game khotom howa bicchete burkun kheliya pora rukhai dise. Jan-Lennard Struff, duniya te ranked 55th, pora pohoila bar Zverev ke panchta kosish bicchete harai dise, tai ke ekbar first set aro teen bar second sets te phangaikena 6-3, 6-1 pora jitise. "Habta karne moi besi gomjor thakise," 21-saal umar Zverev pora koise, kono , Acapulco final te Australian Nick Kyrgios logote Indian Wells shuru nahowa ek habta aagete harise.
Zverev, teenta Masters 1000 titles laga malik kono ekbar bi Indian Wells laga quarter-finals te ponchiya nai pora koise ki tai toh etiya bimar bhal hobo mon dibo aro Miami Masters nimite dayar koribo, tate tai jowa saal laga winner John Isner logote khilaf bhal pora khelibo paribo nimite.
Etu diktari thakikena bi, Struff toh Zverev logote khilaf pohoila bar jitiya pora khusi pai thakise.
Struff toh etu bicchete 13th-seeded Canadian Milos Raonic logote khilaf khelibo, kono third set te 4-1 pora othikena US qualifier Marcos Giron ke 4-6, 6-4, 6-4 pora haraise.
Giron, 25, toh tai laga career laga sobse dangor jeet lobo karne pura dayar dekhise, tai toh komor jokhom powa pora diktar paikena thakise.
Hoilebi Raonic, 2016 laga Indian Wells te runner-up, pora tai laga sob experience olaikena etu match toh American logote khilaf kori dise.
World number one Novak Djokovic, toh January te record seventh Australian Open title jitiya bicchete tai laga pohoila tournament khelikena, unseeded German Philipp Kohlschreiber logote khilaf khali ekta game hi khotom korise aro ajanak pora pura California desert te burkun kirise.
Etu tweijun te locker room te bothai dise aro mousam te ekko podli howa nadekhiya pora organizers khan pora khel toh raati karne rakhi dise, tate etu match toh Tuesday(desh te Wednesday) te khelibo.
Jitiya manu toh in-form Frenchman Gael Monfils logote khilaf logpabo, kono pora Albert Ramos Vinolas ke 6-0, 6-3 pora haraise.
Monfils toh February te Rotterdam te tai laga aatha wala career title jitise aro etu bicchete Dubai te semi-finals tak ponchise.